Auditor's report — TU, period 2019 (audited, opinion: unqualified)
Auditor firm: PwC
Signing partner: พงทวี รัตนะโกเศศ

บริษัท ไทยยูเนี่ยน กรุ๊ป จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2562

รายงานของผู้สอบบัญชีรับอนุญาต

เสนอผู้ถือหุ้น และคณะกรรมการ ของบริษัท ไทยยูเนี่ยน กรุ๊ป จำกัด (มหาชน)

ความเห็น

ข้าพเจ้าเห็นว่า งบการเงินรวมของบริษัท ไทยยูเนี่ยน กรุ๊ป จำกัด (มหาชน) (บริษัท) และบริษัทย่อย (กลุ่มบริษัท) และงบการเงินเฉพาะกิจการของบริษัทแสดงฐานะการเงินรวมของกลุ่มบริษัทและฐานะการเงินเฉพาะกิจการของบริษัท ณ วันที่ 31 ธันวาคม 
พ.ศ. 2562 และผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสดเฉพาะกิจการ
สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2562

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบ
ของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจาก
กลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและ
งบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่า
ข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำ
งบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มบริษัทและบริษัท
ในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับ
การดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มบริษัทและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัท
และบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญ ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผล
ที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยาก
ที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

พงทวี รัตนะโกเศศ

ผู้สอบบัญชีรับอนุญาตเลขที่ 7795

กรุงเทพมหานคร

17 กุมภาพันธ์ พ.ศ. 2563

| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของค่าความนิยมและสินทรัพย์ ไม่มีตัวตนที่อายุการใช้ประโยชน์ไม่ทราบแน่นอน |  |

| ณ วันที่ 31 ธันวาคม พ.ศ. 2562 งบแสดงฐานะการเงินรวมของกลุ่มบริษัทมีค่าความนิยมและสินทรัพย์ไม่มีตัวตนที่อายุการใช้ประโยชน์ไม่ทราบแน่นอนจำนวน 12,387 ล้านบาท และ 12,391 ล้านบาท ตามลำดับ โดยคิดเป็นสัดส่วนร้อยละ 8.73 และร้อยละ 8.73 ของสินทรัพย์รวม ตามลำดับ ดังที่เปิดเผยไว้ในหมายเหตุประกอบงบการเงินข้อ 20 และ 18 ตามลำดับ  ภายใต้มาตรฐานการรายงานทางการเงิน กลุ่มบริษัทจำเป็นต้องทดสอบการด้อยค่าของค่าความนิยมและสินทรัพย์ไม่มีตัวตนที่อายุการใช้ประโยชน์ไม่ทราบแน่นอนเป็นประจำทุกปี หรือเมื่อมีข้อบ่งชี้ของการด้อยค่า รวมถึงการระบุหน่วยสินทรัพย์ที่ก่อให้เกิดเงินสดที่เกี่ยวข้องกับค่าความนิยมและสินทรัพย์ไม่มีตัวตนที่อายุการใช้ประโยชน์ไม่ทราบแน่นอน ซึ่งจากการทดสอบการด้อยค่าของผู้บริหาร กลุ่มบริษัทไม่ต้องรับรู้ผลขาดทุนจากการด้อยค่าของสินทรัพย์เหล่านี้  ข้าพเจ้าให้ความสำคัญกับเรื่องดังกล่าว เนื่องจากค่าความนิยมและสินทรัพย์ไม่มีตัวตนที่อายุการใช้ประโยชน์ไม่ทราบแน่นอนมีมูลค่าที่เป็นสาระสำคัญต่องบการเงินรวมของกลุ่มบริษัท อีกทั้งการประเมินมูลค่าที่คาดว่าจะได้รับคืนมีความซับซ้อน และใช้ดุลยพินิจที่สำคัญที่เกี่ยวข้องกับข้อสมมติฐานต่าง ๆ ซึ่งอาจได้รับผลกระทบจากสภาวะของตลาดหรือสภาพเศรษฐกิจในอนาคต กลุ่มบริษัทประเมินมูลค่าที่คาดว่าจะได้รับคืนโดยคำนวณจากมูลค่าจากการใช้ของสินทรัพย์ดังกล่าว (Value-in-use) โดยใช้วิธีคิดลดกระแสเงินสด (Discounted Cash Flow Model) ซึ่งกำหนดจากข้อสมมติฐานต่าง ๆ เช่น อัตราการเติบโตของรายได้ และอัตราคิดลดที่ใช้ในการคำนวณประมาณการกระแสเงินสดในอนาคตให้เป็นมูลค่าปัจจุบัน | วิธีการตรวจสอบของข้าพเจ้ารวมถึง ประเมินความเหมาะสมในการระบุหน่วยสินทรัพย์ ที่ก่อให้เกิดเงินสดที่เกี่ยวข้องกับค่าความนิยมและสินทรัพย์ไม่มีตัวตนที่อายุการใช้ประโยชน์ไม่ทราบแน่นอนของผู้บริหาร สอบถามผู้บริหารในเชิงทดสอบถึงความน่าเชื่อถือของประมาณการที่สำคัญ และประเมินความเหมาะสมของวิธีที่กลุ่มบริษัทนำมาใช้ในการประเมินมูลค่าและข้อสมมติฐานต่าง ๆ โดยเฉพาะการทดสอบข้อสมมติฐานที่เกี่ยวข้องกับการประมาณการอัตราการเติบโตของรายได้ อัตราคิดลดก่อนภาษีเงินได้นิติบุคคลที่ใช้ต้นทุนทางการเงินเฉลี่ย (Weighted Average Cost of Capital: WACC) อัตราค่าธรรมเนียมการใช้สิทธิ และข้อมูลต่าง ๆ ที่เกี่ยวข้อง โดยการเปรียบเทียบกับข้อมูลภายนอกและข้อมูลในอดีต เช่น การคาดการณ์อัตราการเติบโตของตลาด ประเมินความเหมาะสมของการประมาณการกระแสเงินสดของหน่วยสินทรัพย์ที่ก่อให้เกิดเงินสด ซึ่งรวมถึงการประเมินความแม่นยำของผู้บริหารในการประมาณการข้อมูลต่าง ๆ ที่เกี่ยวข้องที่เกิดขึ้นในอดีตจากการเปรียบเทียบสิ่งที่ผู้บริหารเคยประมาณการไว้กับข้อมูลจริงที่เกิดขึ้นว่าความแตกต่างนั้นจะกระทบกับความเหมาะสมของประมาณการปีปัจจุบันหรือไม่ และการประเมินความเป็นไปได้ของแผนธุรกิจในอนาคต จากการประเมินสถานการณ์ปัจจุบันและแนวโน้มของตลาดในอนาคตว่ามีความสอดคล้องกับแผนธุรกิจหรือไม่ และ วิเคราะห์ความอ่อนไหวของข้อสมมติฐานที่อธิบายไว้ข้างต้นที่ใช้ในการประเมินมูลค่าของหน่วยสินทรัพย์ที่ก่อให้เกิดเงินสด โดยพิจารณาถึงความเป็นไปได้ของอัตราที่เปลี่ยนแปลงไปจากที่กำหนดไว้ซึ่งจะส่งผลให้มูลค่าที่คาดว่าจะได้รับคืนมีจำนวนต่ำกว่ามูลค่าตามบัญชี  จากวิธีการตรวจสอบที่ข้าพเจ้าได้ปฏิบัติ ข้าพเจ้าพิจารณาว่าข้อสมมติฐานต่าง ๆ ที่สำคัญของผู้บริหารที่ใช้ในการประเมินการด้อยค่ามีความสมเหตุสมผล และได้เปิดเผยข้อมูลไว้อย่างเพียงพอ |

|  |  |

|  |  |

| การประมาณมูลค่ายุติธรรมของสินทรัพย์ทางการเงินและสัญญาอนุพันธ์ |  |

| ณ วันที่ 31 ธันวาคม พ.ศ. 2562 งบแสดงฐานะการเงินรวมของกลุ่มบริษัทมีสินทรัพย์ทางการเงินและหนี้สินสัญญาอนุพันธ์ที่วัดมูลค่าด้วยมูลค่ายุติธรรมจำนวน 15,816 ล้านบาท และ 1,062 ล้านบาท ตามลำดับ โดยคิดเป็นสัดส่วนร้อยละ 11.14 และร้อยละ 1.18 ของสินทรัพย์รวมและหนี้สินรวมตามลำดับ ดังที่เปิดเผยไว้ในหมายเหตุประกอบงบการเงินข้อ 8 ซึ่งเป็นจำนวนที่มีสาระสำคัญต่องบการเงินรวม  สินทรัพย์ทางการเงินรวมที่วัดมูลค่าด้วยมูลค่ายุติธรรมของกลุ่มบริษัทประกอบด้วย สินทรัพย์สัญญาอนุพันธ์ และเงินลงทุนระยะยาว สินทรัพย์และหนี้สินสัญญาอนุพันธ์ของกลุ่มบริษัทส่วนใหญ่คือสัญญาซื้อขายเงินตราต่างประเทศล่วงหน้า ซึ่งวัดมูลค่าโดยใช้ราคาที่สังเกตได้ในตลาด (ข้อมูลระดับที่ 2) เงินลงทุนระยะยาวส่วนใหญ่คือตราสารหนี้ซึ่งวัดมูลค่ายุติธรรมโดยใช้ข้อมูลที่เป็นสาระสำคัญที่ไม่สามารถสังเกตได้ในตลาด (ข้อมูลระดับที่ 3) โดยผู้บริหารได้ทำการปรับปรุงเพื่อให้สะท้อนความเสี่ยงและลักษณะของตราสารหนี้  ข้าพเจ้าให้ความสำคัญกับเรื่องดังกล่าวเนื่องจากสินทรัพย์ทางการเงินและหนี้สินสัญญาอนุพันธ์ที่วัดค่าด้วยมูลค่ายุติธรรมมีมูลค่าที่เป็นสาระสำคัญต่องบการเงินรวมของกลุ่มบริษัท อีกทั้งการประเมินมูลค่ายุติธรรมของสินทรัพย์ทางการเงินและหนี้สินสัญญาอนุพันธ์มีความซับซ้อน และสำหรับการใช้ข้อมูลระดับที่ 3 ในการวัดมูลค่ายุติธรรม ผู้บริหารต้องใช้ดุลยพินิจที่สำคัญในการปรับปรุงข้อมูลที่ใช้เพื่อให้สะท้อนความเสี่ยงและลักษณะของตราสารหนี้ ซึ่งมีผลต่อผลการดำเนินงานของกลุ่มบริษัท | วิธีการตรวจสอบของข้าพเจ้ารวมถึง ให้ผู้เชี่ยวชาญของข้าพเจ้าใช้แบบจำลองและข้อสมมติฐานเพื่อประเมินมูลค่ายุติธรรมโดยอิสระสำหรับตัวอย่างตราสารหนี้และสัญญาอนุพันธ์ที่ข้าพเจ้าสุ่มตรวจ ประเมินความสมเหตุสมผลของวิธีการและข้อสมมติฐานที่ผู้บริหารใช้ในการวัดมูลค่ายุติธรรมของตราสารหนี้ที่มีการใช้ข้อมูลที่เป็นสาระสำคัญที่ไม่สามารถสังเกตได้ในตลาด (ข้อมูลระดับที่ 3) เช่น อัตราผลตอบแทนคำนวณถึงวันครบกำหนดไถ่ถอน (Yield to maturity) โดยการเปรียบเทียบกับข้อมูลในตลาด และ ประเมินความสมเหตุสมผลของมูลค่ายุติธรรมของสัญญาอนุพันธ์ ซึ่งวัดมูลค่าโดยใช้ราคาที่สังเกตได้ในตลาด (ข้อมูลระดับที่ 2) โดยเปรียบเทียบกับข้อมูลที่คำนวณมาจากราคาตลาด เช่น อัตราแลกเปลี่ยนเงินตราต่างประเทศ  จากวิธีการตรวจสอบที่ข้าพเจ้าได้ปฏิบัติ ข้าพเจ้าพิจารณาว่าข้อสมมติฐานที่ใช้ในการวัดมูลค่ายุติธรรมของตราสารหนี้และสัญญาอนุพันธ์มีความสมเหตุสมผล |

|  |  |